गुवाहाटी,3  सेप्टेमबर :दुलाराय आसाम बेंगलि लाइमोन फरायसा आफादा ( ए ए बि वाय एस एफ ) आसामनि रैखाकबसनि दलिल महरै गनायजानाय नोगोरारि सोदांनाय फारिलाइखौ सोदांनाय खामानियाव नांथाबना थानाय एन आर सि नि हादोरसायारि सामलायगिरि आरो गुबुन गुबुन मावख' गोराफोरखौ  1971  माइथायनि आगुनि नंगुबै ' रिफुजी फोरमानलाइ'खौ बोखारनाय नि गोख्रों अजद दैखांदों ।गुवाहाटीनि दिसपुर प्रेस क्लाबआव मंगलबारखालि खुंनाय खौरांगिरि मेलनि गेजेरजों फरायसा आफादनि दैदेनगिरिमोना बुंङो दि आसामखौ थार गोसोजों मोजां मोननाय सिबिनाय सुबुंनिफ्राइ सोंखारिनाया फैदों ।नंगुबै फोरमानलाइ होसेयावबो इलिजिबुल गनायजानाया थारैनो जोबोद दुखुनांथाव होनना फोरमायो ।